Nonii, nüüd on siis asi nii, et minu auto on meeldivalt hanges kinni ja ei liigu sealt kusagile, mistõttu jään ootama kevadet ja lume sulamist. Ehk siis teisisõnu plirts-plärts-jala-päevad on ees ning seda igas mõttes. Hommikul sain veel hangest välja ja päeval hange tagasi, aga õhtul tutkitki, eriti veel siis, kui meil Teelega oli vaja kiiresti-kiiresti trenni jõuda. Auto väljakaevamisele kulutasin 20 min, kuid ilmselgelt lumeharjast ja kätega kühveldamisest jäi see kord väheks.    Okei  jätsime asja sinna paika ja hakkasime nuputama, kuidas jõuda 10 min trenni? Takso! Jaa ja takso tuligi, kuid selle juht oli küll kergelt hull. Tundub, et see juht sattus pisut elevusse, et ta mersu tagapingil istub kaks neidu, sest kurvide võtmine ei õnnestunud tal küll nüüd kõige paremini. Lisaks kõigele vahtis vend meile pidevalt otsa ja rääkis muudkui vene aktsendiga "Ta-akso ralli, ta-akso ralli!", kuni Teele kisama kukkus, et stop-stopp siia-siia. Nojah, ma selle peale mõtlesin, jumal tänatud, et mu auto  hanges kinni ja, et sellest taksost nii kiirelt välja sain. Aga naerama ajab siianil kogu see situatsioonikoomika. Ühesõnaga, moraal on see, et autos võiks olla lumelabidas, sest eestlasele tuleb millegi pärast alati talv ootamatult. Iga aasta sama jama, aga ikka õppust ei võta.